સામગ્રી: થાઇલૅન્ડના તથા અન્ય દેશોમાંથી આવેલા મરજીવાઓ (ડાઇવર)ની ટુકડીએ ખૂબજ મુશ્કેલ અને ખતરનાક બચાવ કાર્ય હાથ ધરીને બાળકોને ટૅમ લૂંગ ગુફામાથી બહાર કાઢ્યા, જેની નવી વિગતો હજુ પણ બહાર આવી રહી છે.

બીબીસીના સંવાદદાતા જોનાથન હેડે બાળકો, બચાવ કામગીરી અને હવે આગળ શું થશે એ અંગેના કેટલાક પ્રશ્નોના જવાબ આપ્યા હતા.

બાળકો ગુફામાં આટલા ઊંડે સુધી કેવી રીતે ગયા?

જ્યાં સુધી આપણે તેમના આસિસ્ટન્ટ કોચ એક્કાપોલ ચેંતાવોંગ પાસેથી માહિતી મેળવીએ નહીં, ત્યાં સુધી આ વિશે ચોક્કસપણે જાણી ના શકીએ.

શનિવારે તેમનું મેચ રમવાનું આયોજન હતું, જે રદ્દ થયું. મુખ્ય કોચ નોપારત કેંથાવોંગના જણાવ્યા મુજબ, તેમણે મેચના બદલે તાલીમ સેશનનું આયોજન કર્યુ હતુ.

બાળકો ઉત્સાહિત સાઇક્લિસ્ટ હતા, તેથી તેમણે ફેસબુકનાં ગ્રૂપ ચેટની મદદથી તેમના વાલીઓ અને હેડ કોચ સાથે વાત કરી હતી. કોચ એક્કેએ સૂચન કર્યું હતું કે તેઓ ફૂટબૉલના મેદાન પર સાઇક્લિંગ કરે.

ગુફા તરફ જવાનું કોઈ પણ પ્રકારનું સૂચન કરવામાં આવ્યું ન હતું.

તમે આ વાંચ્યું કે નહીં?

શનિવારે ફીરપટ્ટ 'નાઇટ' સોમપીંગેજાઈનો 16મો જન્મદિવસ હતો. સ્થાનિક દુકાનદારના કહેવા મુજબ બાળકોએ તેની ઊજવણી માટે મંગવાયેલી ખાણીપીણીની ચીજો પાછળ 700 બાહટ ( 22 યુએસ ડોલર)થી વધુ ખર્ચ કર્યો હતો, જે આ વિસ્તારમાં ખુબજ મોટી રકમ મનાય છે.

કોચ નોપે જણાવ્યું કે બાળકો સાથે પ્રેમભાવથી જોડાયેલા હોવાના કારણે તેમણે આસિસ્ટન્ટ કોચ એક્કેને તેમની સાથે ગુફામાં જવાનું જણાવ્યું હતું. 

આ ગુફા સ્થાનિક વિસ્તારમાં ખૂબ જ જાણીતી છે અને આ મુલાકાત પહેલા પણ બાળકોએ તેની મુલાકાત લીધી હતી.

સૌથી ચોક્કસ અનુમાન એ છે કે બાળકો  ખૂબ ઊંડે સુધી ગયા, આગળ વધતાં પુરના કારણે ફસાયા અને તેના કારણે જ વધુ ઊંડે જવા માટે મજબૂર થયાં.

શા માટે બાળકોને અલગ રખાયા?

સત્તાવાર એવી માહિતી અપાઈ છે કે બાળકો ખૂબ જ નાદુરસ્ત છે અને તેમને ચેપ લાગવાની સંભાવના છે.

તેઓ હવે થાઇલૅન્ડની 'કિંમતી વ્યક્તિઓ' છે. તેમને જીવિત બહાર લઈ આવવા માટે અથાગ પ્રયાસ કરાયો છે. થાઈ પ્રશાસન કોઈ પણ પ્રકારનું જોખમ નથી લેવા માંગતુ.

કદાચ  થાઈ પ્રશાસન એવુ નથી ઇચ્છતું કે બાળકો તેમના વાલીઓને ઉત્સુકવશ થઈને મળે અને તેમને ભેટે.

જો કે પશ્વિમી પરંપરાની જેમ થાઈ લોકોમાં  ભેટવાનું ખાસ ચલણ નથી.

વાલીઓને બારીમાંથી બાળકોને જોવાની પરવાનગી અપાઈ છે અને જ્યારે કોઈ રૂમમાં જાય, ત્યારે માસ્ક અને હાથના મોજા પહેરાવાની સૂચના આપવામાં આવી છે.

વાલીઓ ગરીબ અને...\nઅગાઉની સામગ્રીનો સારાંશ નીચે મુજબ કરી શકાય છે:
17 દિવસ ગુફામાં રહ્યાં બાદ તમામ થાઈ બાળકો અને તેમના કોચને સુરક્ષિત રીતે બહાર કાઢી લેવામાં આવ્યા છે.